Pärast toredat ideed E & I poolt, kui nad kirjeldasid, kuidas nad hääletades sõnamängu mängivad autonumbrite tähti aluseks võttes vaatan nüüd ka mina autode numbrimärkidel olevaid tähekombinatsioone ja püüan mõistatada sõnu, mida nendega moodustada saab - ikka tolle laheda mängu reeglite kohaselt, mida A kord A-le  kinkis.  Süsteem lihtne: kolm tähte, nt AVR. Sõna peab algama kas esimese või viimase tähega ja selles peavad esinema kõik 3 tähte samas järjekorras. Seega saaks AVR-ist moodustada sõnu:  avarii  akvaarium  avarus  relvavend  rahvarinne  rõivamood  rehavars  jne.  Mängu kellegagi koos mängides on lugevad 1. aeg ehk reageerimiskiirus (kes enne mõtles ja ütles), 2. sõna pikkus. Iseendaga mängides - vahet ju pole. Võib mõelda nii palju variante, et silme eest  mustaks võtab. :D :D :D  Tõesti täitsa segaseks võtab, sest kuni mõtled läbi alles ühte kombinatsiooni, mis lahedaid sõnu võiks küll moodustada, ilmub juba teine/kolmas/neljas auto, millel samuti on ägedad tähevariandid. X-id, C-d, Y-d, Z-d tuleb välja jätta. Aga mõnikord oleks küll sõna ž-ga, ent neid ju autodel pole...  Hull olen eks... Vaikne hull, nagu A täna hommikul ütles. :D